เรื่องร้องเรียน (ร้องเรียน,สอบถาม,คลอง,ถนน) วันที่ 2023-08-03 08:19:09 — แขวงคลองชักพระ เขตตลิ่งชัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030845

ขอให้ชี้แจงรายละเอียดเกี่ยวกับการเสียภาษีที่ดินที่แน่ชัด และปรับปรุงการให้บริการของเจ้าหน้าที่สำนักงานเขตตลิ่งชัน ฝ่ายงานประเมินภาษี ถนนชักพระ แขวงคลองชักพระ เขตตลิ่งชัน กรุงเทพมหานคร เนื่องจากผู้ร้องแจ้งว่า ช่วงเดือนกรกฎาคม 2566 ที่ผ่านมา (ไม่สามารถจดจำวันที่ที่แน่ชัดได้)  ผู้ร้องเดินทางไปที่สำนักงานเขตตลิ่งชัน  เพื่อติดต่อเรื่องการเสียภาษีที่ดิน เนื่องจากมีจดหมายส่งไปยังบ้านของผู้ร้องให้ไปเสียภาษีที่ดินและสิ่งปลูกสร้าง ทั้ง 2 แปลง แต่ผู้ร้องเกิดความสงสัยและเห็นว่าที่ดินของตนนั้นไม่ได้เข้าเกณฑ์ที่จะต้องเสียภาษี โดยผู้ร้องนั้นมีที่ดิน 2 แปลง ประมาณ 77 ตารางวา แปลงที่ 1 ทำการเกษตรโดยปลูก ลำไย ส้ม และมะยงชิด  แปลงที่ 2 ปลูกสร้างที่พักอาศัย  เมื่อเดินทางไปถึงพบเจ้าหน้าที่เพศหญิงคาดว่าเป็นหัวหน้างานเนื่องจากเห็นว่าเจ้าหน้าที่ท่านอื่นๆมักเดินมาสอบถามงานกับเจ้าหน้าที่ท่านนี้ (ไม่ทราบชื่อ-นามสกุล)  ฝ่ายงานประเมินภาษี อายุประมาณ 30-40 ปี รูปร่างสมส่วน ผิวขาว ส่วนสูงประมาณ 160-165  เซนติเมตร หน้าตาสวย  แต่ทางเจ้าหน้าที่ท่านนี้แจ้งให้ผู้ร้องรับทราบเพียงว่า ไม่เข้าข่ายเกษตรกรต้องเสียภาษี จะต้องปลูกกล้วยที่เป็นแนว แบบที่คนอื่นเขาทำกันทั่วไป  ไม่มีการอธิบายชี้แจงให้กระจ่าง ผู้ร้องสอบถามว่า แล้วปลูกแบบผสมได้หรือไม่ เจ้าหน้าที่ก็เฉยๆไม่อธิบาย แจ้งว่า แนวทางตามที่ที่ดิน กระทรวงการคลัง ก็เป็นในแนวนี้ คุณไปหาข้อมูลเอง ซึ่งตัวผู้ร้องเองหาข้อมูลมา เช่นจากโทรทัศน์ จึงเข้าใจเช่นนี้  อีกทั้งในส่วนของที่ดินผู้ร้องนั้นมี 2 แปลงโดยแบ่งเป็นการปลูกพืชผสม และปลูกบ้านพักอาศัย แต่หน่วยงานแจ้งว่าไม่ได้ต้องทำการเกษตรทั้งหมด ซึ่งตลอดเวลาที่ถามคำถามเจ้าหน้าที่ฯ มิได้มีความรู้ความสามารถในการอธิบายให้ผู้ร้องฟังแต่อย่างใด แต่บริการดีไม่ได้มีอาการไม่ดี มีการยิ้มแย้มตลอดการสนทนาเพียงแต่ว่าไม่ได้รับคำตอบ หรือการอธิบายซึ่งเห็นว่าควรมีการปรับปรุงให้ความรู้ความสามารถของเจ้าหน้าที่ และสามารถอธิบายให้ประชาชนเข้าใจอย่างง่ายๆ  ประกอบกับขอให้หน่วยงานที่เกี่ยวข้องชี้แจงรายละเอียดเกี่ยวกับการเสียภาษีที่ดินที่แน่ชัดให้แก่ผู้ร้องได้ทราบ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata